OKRESNÁ PROKURATÚRA GALANTA 
Obrancov mieru 2, 924 29 Galanta 1	

Číslo: 2 Pv 27/16/2202	Galanta 24.05.2016 
EEČ: 2-17-29-2016

U Z N E S E N I E

Trestná vec:	obv. XXXXX 
Trestný čin:	Prečin Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátorka Okresnej prokuratúry Galanta
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX 
	dátum narodenia: XXXXX 
	miesto narodenia: XXXXX  
	rodné priezvisko: XXXXX 
	trvalé bydlisko: XXXXX XXXXX 
	väzba: nie  
ktorý je stíhaný pre trestný čin:
- Prečin Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

na tom skutkovom základe že:
od presne nezisteného času do 20.45 hod. dňa 15.1.2016 v obci XXXXX na XXXXX pri reštaurácii XXXXX vo svojej ponožke neoprávnene prechovával 1 kus alobalového vrecka s obsahom zelenej sušenej rastliny, ktorú dobrovoľne vydal príslušníkom hliadky Obvodného oddelenia PZ XXXXX, pričom bolo zistené, že ide o sušené konope (marihuanu) s hmotnosťou 413 mg, ktore obsahovalo viac ako 10 mg účinnej látky tetrahydrokanabinolu, pričom uvedené množstvo sušeného konope možno považovať za minimálne jednu  obvykle jednorazovú dávku drogy, ktorú obvinený prechovával pre vlastnú potrebu a tetrahydrokanabinol je v zmysle zákona č. 139/1998 Z.z. o omamných látkach, psychotropných látkach a prípravkoch v znení neskorších predpisov zaradený do I. skupiny psychotropných látok, 
Podľa §216 odsek 2 Trestného poriadku je určená skúšobná doba pre obvineného nasledovne:
1.	XXXXX, dátum narodenia: XXXXX  
	12 mesiacov
  
Odôvodnenie:
Vykonaním zaisťovacieho úkonu, dobrovoľným vydaním veci podľa § 89 ods. 1 Tr. por. dňa 15.1.2016 poverený príslušník Obvodného oddelenia PZ XXXXX, Okresného riaditeľstva PZ v XXXXX podľa § 199 ods. 1 Tr.por. začal trestné stíhanie vo veci prečinu nedovolenej výroby omamných a psychotropných látok, jedov alebo prekurzorov, ich držania a obchodovania s nimi podľa § 171 ods. 1 Trestného zákona. Následne poverený príslušník Obvodného oddelenia PZ XXXXX, Okresného riaditeľstva PZ v XXXXX toho istého dňa vydal uznesenie sp. zn. ORP-12/SA-SA-2016 o 
začatí trestného stíhania vo veci vyššie uvedeného prečinu. 

Uznesením povereného príslušníka  sp. zn. ORP-12/SA-SA-2016 zo dňa 14. 3.2016 bolo v zmysle § 206 odsek 1 Trestného poriadku vznesené obvinenie XXXXX za prečin nedovolenej výroby omamných a psychotropných látok, jedov alebo prekurzorov, ich držania a obchodovania s nimi podľa § 171 ods. 1 Trestného zákona na tom skutkovom základe, ako je to uvedené vo výrokovej časti tohto uznesenia. 

	Po preskúmaní predloženého spisového materiálu som dospela k záveru, že v predmetnej trestnej veci sú splnené zákonné podmienky na rozhodnutie o podmienečnom zastavení trestného stíhania podľa § 216 Trestného poriadku, podľa ktorého je možné podmienečne zastaviť trestné stíhanie v konaní o prečine, za ktorý zákon ustanovuje trest odňatia slobody, ktorého horná hranica neprevyšuje päť rokov, ak obvinený s týmto postupom súhlasí, k trestnému činu sa priznal, škodu v plnom rozsahu nahradil, resp. urobil iné opatrenie smerujúce k náhrade škody a vzhľadom na doterajší život obvineného ako aj na okolnosti prípadu možno dôvodne takéto rozhodnutie považovať za dostačujúce. 

	Obvinený XXXXX je trestne stíhaný pre prečin nedovolenej výroby omamných a psychotropných látok, jedov alebo prekurzorov, ich držania a obchodovania s nimi podľa  § 171 ods. 1 Trestného zákona, u ktorého horná hranica trestnej sadzby je tri roky. 

	Zo záveru znaleckého posudku vypracovaného v predmetnej trestnej veci Kriminalistickým a expertíznym ústavom Policajného zboru Bratislava, odbor prírodovedného skúmania a kriminalistických analýz vyplýva, že rastlina konope zaistená obvinenému XXXXX mala hmotnosť 413 mg, uvedené konope obsahovalo viac ako 10 mg účinnej látky tetrahydrokanabinolu, pričom takéto množstvo sušeného konope zodpovedá minimálne jednej obvykle jednorazovej dávke drogy.

V predmetnej trestnej veci obvinený XXXXX vyhlásil, že spáchal skutok, za ktorý je trestne stíhaný, nie sú odôvodnené pochybnosti o tom, že jeho vyhlásenie bolo vykonané slobodne, vážne, zrozumiteľne po zákonnom poučení podľa § 216 Tr. poriadku; výslovne súhlasil s podmienečným zastavením jeho trestného stíhania. Zároveň pri výsluchu uviedol, že odo dňa 15.1.2016, kedy mu policajti našli marihuanu, ju už neužíva, rovnako neužíva ani iné drogy a snaží sa nájsť si zamestnanie a zaradiť sa do pracovného procesu. Svojho konania ľutuje, vyjadril sa, že k nemu došlo z mladíckej nerozvážnosti. Obvinený doposiaľ nebol súdne trestaný, priestupkovo prejednávaný bol dvakrát, a to za porušenie pravidiel cestnej premávky. Obecným úradom XXXXX nie je bližšie hodnotený. Vzhľadom na osobu obvineného a na splnenie všetkých ostatných obligatórnych podmienok nevyhnutných pre podmienečné zastavenie trestného stíhania v zmysle § 216 Trestného poriadku možno konštatovať, že nie sú dané okolnosti, brániace postupu podľa § 216 Trestného poriadku, teda podmienečnému zastaveniu trestného stíhania obvineného XXXXX. 
 	
	Súčasne som podľa § 216 odsek 2 Trestného poriadku stanovila obvinenému skúšobnú dobu v trvaní 12 mesiacov, počas plynutia ktorej mu neukladám žiadnu osobitnú povinnosť. Skúšobná doba začne plynúť od právoplatnosti tohto uznesenia. 

	Pokiaľ obvinený počas skúšobnej doby povedie riadny život a splní tým podmienky uvedené v § 217 odsek 1 Trestného poriadku, rozhodnem, že sa osvedčil, inak rozhodnem, a to aj počas skúšobnej doby, že sa v trestnom stíhaní obvineného pokračuje. 

	Vzhľadom na vyššie uvedené skutočnosti som rozhodla tak, ako je uvedené vo výrokovej časti tohto uznesenia. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) 

JUDr. Michaela Jančárová 
prokurátorka